

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 302-02/20-01/01

URBROJ: 2186/10-01/1-21-19

Vidovec, 10. ožujka 2021.

 Na temelju članka 38. stavka 5. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17) i članka 31. Statuta Općine Vidovec (»Službeni vjesnik Varaždinske županije«, broj 04/18), Općinsko vijeće Općine Vidovec na svojoj 28. sjednici održanoj dana 10. ožujka 2021. godine donosi;

**ODLUKU**

**O IZRADI PLANA RAZVOJA OPĆINE VIDOVEC ZA RAZDOBLJE OD 2020.-2030. GODINE**

I.

Ovom Odlukom Općinsko Vijeće Općine Vidovec daje suglasnost za izradu temeljnog planskog dokumenta Plana razvoja Općine Vidovec za razdoblje od 2020.-2030. godine (dalje u tekstu Plan razvoja).

II.

Plan razvoja izradit će se sukladno Zakonu o regionalnom razvoju Republike Hrvatske (»Narodne novine«, broj 147/14, 123/17, 118/18) i Zakonu o sustavu strateškog planiranja i upravljanja razvojem Republike Hrvatske (»Narodne novine«, broj 123/17).

III.

Temeljem članka 22. i 23. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17) akti strateškog planiranja od značaja za jedinice lokalne samouprave jesu planovi razvoja jedinice lokalne samouprave i provedbeni programi jedinica lokalne samouprave kojim se definiraju posebni ciljevi za provedbu strateških ciljeva iz dugoročnih akata strateškog planiranja.

IV.

Plan razvoja je strateški akt planiranja, kojim će se definirati posebni ciljevi usmjereni prema društveno-gospodarskom razvoju Općine Vidovec te identificirati ključni razvojni projekti Općine.

V.

Ova Odluka stupa na snagu osmoga dana od dana objave u Službenom vjesniku Varaždinske županije.

Općinsko vijeće Općine Vidovec

Predsjednik

Zdravko Pizek